Univerzitetna knjižnica Maribor in Zveza kulturnih društev Maribor

Vas vljudno vabita, da na predvečer državnega praznika dneva Primoža Trubarja

na spletnih straneh Javnega sklada za kulturne dejavnosti Maribor

**v ponedeljek, 7. junija 2021, ob 18. uri**

prisluhnete predavanju

**dr. Fanike Krajnc-Vrečko**

**Trubarolog Jože Rajhman med teologijo in literarno zgodovino.**

Posnetek predavanja si lahko premierno ogledate na YOUTUBE kanalih JSKD Maribor in Univerzitetne knjižnice Maribor.

Okoliščine so UKM in ZKD Maribor s Spominjanji prisilile, da že drugo leto zapored iščemo drugačne poti do Vas, ker so zbiranja omejena, ali se takrat, ko smo pripravljali program, ni vedelo, kdaj se bodo razmere izboljšale in bi Vas lahko povabili k počastitvi praznika v Glazerjevo dvorano UKM.

Domnevni rojstni dan Primoža Trubarja, to je 8. junij 1508, od leta 2010 državni praznik, bomo letos počastili drugače, kot smo to storili poprej, vendar uporaba spletnega medija ni edina posebnost. S počastitvijo uvajamo predavanje s povabilom, to je predavanje, ubrano na skupno temo in z različnimi predavatelji, dobrimi poznavalci izbrane teme. Začenjamo torej niz »Rajhmanovih predavanj«, s katerim želimo predstaviti trubarološko delo pomembnega mariborskega filologa in teologa.

Eden najpomembnejših trubarologov, ki je v drugi polovici minulega stoletja celovito raziskal in predstavil Trubarjevo življenje in delo, je bil mariborski teološki profesor ddr. Jože Rajhman. Leta 2024 bomo obeležili stoletnico njegovega rojstva, zato bomo v prihodnjih nekaj letih vsak spominski dan Primoža Trubarja v Spominjanjih počastili z »Rajhmanovim predavanjem«. Za prvo smo naprosili dr. Faniko Krajnc-Vrečko.

Dr. Fanika Kranjc-Vrečko, literarna zgodovinarka, prevajalka in bibliotekarka, dolgoletna vodja Teološke knjižnice Maribor in sodelavka ZRC SAZU, je kot strokovna urednica Zbranih del Primoža Trubarja in z drugim uredniškim, publicističnim in raziskovalnim delom pomembna nadaljevalka tradicije mariborske trubarologije, ki jo je utrdil Jože Rajhman.

**Vabljeni k ogledu!** Za organizatorje

 mag. Majda Potrata